สนับสนุนการจ้างงานของเอคเซนเซอร์ เชื่อระหว่างปี 2565-2568 ก่อเกิดการสร้างงานในไทยกว่า 20,000 อัตรา
นายสุชาติ ชมกลิ่น รัฐมนตรีว่าการกระทรวงแรงงาน กล่าวถึงความร่วมมือระหว่างกระทรวงแรงงานและเอคเซนเซอร์ เนื่องในโอกาสพิธีเปิดศูนย์ปฏิบัติการอัจฉริยะเพื่อธุรกิจของบริษัทเอคเซนเซอร์ ประเทศไทย ว่า แรงงานไทยเป็นหนึ่งในทรัพยากรมนุษย์ที่มีศักยภาพและมีฝีมือ ดังนั้น การมุ่งพัฒนาทักษะการเพิ่มพูนความรู้ โดยเฉพาะในด้านเทคโนโลยี ดิจิทัล และนวัตกรรม เพื่อให้แรงงานไทยเป็นแรงงานแห่งอนาคต พร้อมก้าวเข้าสู่อุตสาหกรรมในเศรษฐกิจใหม่และในเขตพัฒนาพิเศษต่างๆ เป็นเรื่องที่ทางกระทรวงแรงงานให้ความสำคัญ ซึ่งการเข้ามาของศูนย์ฯ นี้ จึงจะก่อให้เกิดการกระตุ้นการจ้างงานตามความต้องการเพิ่มมากขึ้น โดยในระหว่างปี 2565 – 2568 จะก่อให้เกิดการสร้างงานในประเทศไทยกว่า 20,000 อัตราอีกทั้งการพัฒนาทักษะแรงงาน ให้เป็นแรงงานคุณภาพที่ตอบโจทย์และสนับสนุนการลงทุนในอุตสาหกรรมใหม่ (New S – Curve) ได้อย่างตรงเป้าหมายของภาคการผลิต การส่งเสริมความร่วมมือด้านแรงงานระหว่างประเทศ รวมไปถึงการบริการจัดการแรงงานต่างด้าวอย่างเป็นระบบ เพื่ออำนวยความสะดวกในการเข้ามาทำงานในประเทศไทยให้แก่คนต่างด้าวที่มีสมรรถนะสูง ส่งผลช่วยลดการขาดแคลนแรงงานทั้งในภาคการผลิตและภาคบริการ เป็นต้นรัฐมนตรีว่าการกระทรวงแรงงาน เชื่อว่าศูนย์ปฏิบัติการอัจฉริยะเพื่อธุรกิจนี้จะก่อให้เกิดอาชีพที่สร้างคุณค่าให้กับเศรษฐกิจของประเทศในหลากหลายอัตรา ตลอดจนการนำเอาผู้เชี่ยวชาญจากต่างประเทศที่มีทักษะด้านเทคโนโลยีและนวัตกรรมเข้ามาทำงานในประเทศไทย จะช่วยส่งเสริมการเรียนรู้และการถ่ายโอนทักษะจำเป็นต่างๆ ให้กับแรงงาน หรือบุคลากรในประเทศ ตามกรอบยุทธศาสตร์ชาติระยะ 20 ปี